《南明山宝相寺十五题 其十一 白莲庵》
宋代·释显忠

谁将白莲子，固向峰顶栽。非学远公社，兼无陶令来。

去世迹何旷，诛茅心已灰。不知岁月改，但见此花开。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。